Aha...nou het ek die geleentheid om die persoon te skets wie ek graag sou wou wees! Net 'n grap, maar wat ek wil sê is dat, wat iemand ook al hier sê, nie noodwendig 'n ware beeld van daardie persoon is nie. Glo dus wat ek hier skryf, want ek gaan dit so na aan die waarheid as wat ek weet probeer sê, maar as 'n mens eers ontmoet en gesels het, kan jy 'n ingeligte opinie vorm. Wel, soos my profiel opskrif sê, lewe ek elke dag voluit - lag, werk hard, help waar ek kan, dien in die gemeenskap, geniet klein prettige dingetjies wat daagliks rondom ons plaasvind en sien die humor in dinge en gebeurtenisse raak, deel liefde en omgee uit sover ek gaan, luister en ... gesels vreeslik graag (darem nie jou ore van jou kop af nie - soos jy sien, ek LUISTER ook). Wat egter al hierdie dinge moontlik maak in my lewe is my onwrikbare geloof en vertroue in ons Hemelse Vader. Soos ek sê, as jy dink dat my profiel jou dalk mag geval, kom ons gesels en sien waarheen dit dalk lei.
Ek glo dat die doel van ons lewe is om vir mekaar daar te wees en dat 'n goeie dag nie bepaal word deur hoe gelukkig ek was nie, maar deur hoe gelukkig ek ander om my gemaak het...."don't wait for tomorrow-it may never come".